امریکا قوشمه ایالتلری مدافعه وزیری جنرال جوزیف دانفورد، افغانستانده عسکری ییچیم نینگ ممکن ایمس ایکن لیگینی بیلدیردی.
امریکا قوشمه ایالتلری مطبوعاتیده اورین آلگن خبرلرگه کوره، دانفورد کاناداده اویوشتیریلگن Halifax خوفسیزلیک کینگشیده قیلگن اوز صحبتیده، طالبان گروهی نینگ "مغلوبیت گه اوچره مه گن لیگینی" و افغانستانده گی حربنی نهائی قیلیش اوچون چاره نینگ "عسکری بیر ییچیم" بولمه گن لیگینی ایتگن.
امریکا قوشمه ایالتلری و ناتو متفقلری نینگ طالبان گروهی نینگ حربنی نهای قیلیش گه قانع قیلیش اوچون سیاسی، عسکری و اقتصادی باسیم نینگ عملی قیلیب بارگن لیگینی افاده ایتدی.
دانفورد،
"طالبان نینگ بیر نقطه ده کیلیشووگه مجبور بولگنی گه ایشانه میز. موفقیت نینگ کلیدی، طالبان گروهینی مذاکره گه تشویق ایتیش اوچون برچه باسیملرنی عملی قیلیش" دیب گپیردی.
افغانستانده کیلگوسی ییل بولیب اوته دیگن سیلاونینگ اهمیتی گه تماس قیلگن دانفورد، طالبان بیلن کیلیشوو نقطه سیگه کیلینگن لیگینی ایتیش اوچون اوزاق بیر مدت بولگنینی بیلدیردی.
افغانستان عالی تینچ لیک شوراسی، توناون کونی امریکا قوشمه ایالتلری نینگ افغانستان خاص نماینده سی زلمی خلیلزادنینگ طالبان اداره چیلری بیلن ایککینچی مرته اوچره شیب مملکتده گی چیت ایل لیک کوچلرنینگ چیقیشی توغریسیده کیلیشگن لیگینی بیان ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
